## Rješenje Ustavnog suda Republike Hrvatske broj U-IIIA-2791/2002 od 14. studenoga 2003.

### NN 194/2003 (10.12.2003.), Rješenje Ustavnog suda Republike Hrvatske broj U-IIIA-2791/2002 od 14. studenoga 2003.

# USTAVNI SUD REPUBLIKE HRVATSKE

3082

Ustavni
sud Republike Hrvatske, u Vijeću trojice za odlučiva­nje o ustavnim tužbama, u
sastavu sudac Milan Vuković, predsjednik Vijeća, te suci Ivan Matija i Jasna
Omejec, članovi Vijeća, rješavajući o ustavnoj tužbi M. V. iz Z., na sjednici
održanoj dana 14. studenoga 2003. godine, jednoglasno je donio

## RJEŠENJE

I.
Ustavna tužba se odbacuje.

II. Ovo
rješe­nje objavit će se u »Narodnim novinama«.

```
Obrazlože­nje
```

1.
Podnosite­ljica je podnijela ustavnu tužbu (nazvanu »odštetni zahtjev«) na teme­lju
odredbe članka 63. Ustavnog zakona o Ustavnom sudu Republike Hrvatske (»Narodne
novine«, broj 49/02 – pročišćeni tekst, u da­lj­njem tekstu: Ustavni zakon),
smatrajući da se sudski postupak, koji se vodi pred Općinskim sudom u Malom Loši­nju
pod brojem: P-207/94, »odugovlači«.

U
ustavnoj tužbi podnosite­ljica ističe da u navedenom postupku rasprava nikada
nije zakazana te da do danas predmet još nije riješen. Od Suda traži »odštetu
za predugi sudski postupak«.

*Ne
postoje pretpostavke za postupa­nje Ustavnog suda u smislu odredbe članka 63.
Ustavnog zakona.*

2. Iz
pribav­ljenog spisa predmeta broj: P-207/94, kao i očitova­nja predsjednice
Općinskog suda u Malom Loši­nju, proizlazi da je u predmetnom parničnom
postupku, koji se vodi radi utvrđe­nja prava vlasništva povodom tužbe S. R.,
podnijete 19. svib­nja 1994. godine, podnosite­ljica drugotužena. Glavna
rasprava održana je 23. ve­ljače 1995. godine, na kojoj je donijeto rješe­nje
kojim se punomoćniku tužite­lja dodje­ljuje rok od 15 dana da uredi tužbu.
Budući da tužite­lj nije dopunio, odnosno ispravio tužbu, sud je dana 10.
prosinca 1996. godine donio rješe­nje kojim se tužba smatra povučenom.

Protiv tog rješe­nja žalbe su podnijele sve parnične
stranke: prvotuženi 30. siječ­nja 1997., tužite­lj putem punomoćnika 7. ve­ljače
1997., podnosite­ljica 7. ve­ljače 1997. godine. Dana 12. ve­ljače 1997. godine
tužite­lj je osobno podnio prijedlog za povrat u prijaš­nje sta­nje i žalbu
protiv navedenog rješe­nja.

3.
Prema odredbi članka 63. stavka 1. Ustavnog zakona, Ustavni sud će pokrenuti
postupak po ustavnoj tužbi i prije ne­go što je iscrp­ljen pravni put u slučaju
kad o pravima i obvezama stranke ili o sum­nji ili optužbi zbog kaž­njivog
djela nije u razumnom roku odlučio sud ili u slučaju kad se osporenim
pojedinačnim aktom grubo vrijeđaju ustavna prava, a potpuno je razvidno da bi
nepokreta­njem ustavnosudskog postupka za podnosite­lja ustavne tužbe mogle
nastati teške i nepoprav­ljive pos­ljedice.

Prema
stavku 2. članka 63. Ustavnog zakona, u odluci kojom usvaja ustavnu tužbu zbog
nedonoše­nja akta u razumnom roku iz stavka 1. tog članka, Ustavni sud će nadležnom
sudu odrediti rok za donoše­nje akta kojim će taj sud meritorno odlučiti o
pravima i obvezama podnosite­lja.

Iz
navedenog slijedi da će Ustavni sud pokrenuti postupak po ustavnoj tužbi,
podnijetoj na teme­lju odredbi članka 63. Ustavnog zakona – zbog dugotrajnosti
postupka, samo u slučaju kad sud nije u razumnom roku meritorno odlučio o
pravima i obvezama podnosite­lja, dakle kad nije u razumnom roku donio akt
kojim se odlučuje o pravima i obvezama stranke.

Imajući
u vidu navedene odredbe Ustavnog zakona te či­njenicu da je u konkretnom
slučaju sud donio rješe­nje kojim se tužba protiv podnosite­ljice smatra
povučenom, ocjena je Ustavnog suda da povodom predmetne ustavne tužbe ne
postoje pretpostavke za postupa­nje Ustavnog suda u smislu odredbe članka 63.
Ustavnog zakona.

4.
Slijedom iznijetog, na teme­lju odredbe članka 32., u svezi s odredbom članka
63. Ustavnog zakona, riješeno je kao u izreci.

Rješe­nje
o objavi iz točke II. izreke teme­lji se na odredbi članka 29. Ustavnog zakona.

Broj:
U-IIIA-2791/2002
Zagreb, 14. studenoga 2003.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

Rješenje, NN 194/2003-3082